# Londre

| Londre |
| --- |
| Non ufiziâl: | London
 |
| Stât: | Ingletiere |
| Superficie: | 1572,15 km² km2 |
| Popolazion:  - Totâl  - Densitât | (2019) 8 825 000 ab. 5.589,8 ab/km² ab./km2 |
| **Sît istituzionâl**
}} |

Panorame de citât
**Londre** (par inglês *London*) e je la capitâl e la citât pui grande de Ingletiere e dal Ream Unît cun i siei 8 825 000 abitants. La sô estension teritoriâl le rint la citât pui estendude d'Europe daspò Mosche e Istambul, seguide da Rome e Berlin. Tancj dai siei abitants, clamâts "londinês" (ing. *londoners*) son forescj. Par chest motîf, Londre e je une des citâts pui multietnichis dal mont.

Londre e je stade la capitâl dal Ream britanic, mete pricipâl di dutis lis migrazions soredut tal periodi coloniâl. E à il PIL pui elevât jenfri dutis lis citâts europeanis e il cuint tal mont. Dotade di sîs aeropuarts, e je duncje un pont di passaç une vore impuartant in dut il mont. La sô metropolitane, clamade London Underground, e je la pui antighe dal mont. Londre e je ancje la seconde citât pui visitade dal mont dal turisim internazionâl, daspò Bangkok in Asie. Par dutis chestis carateristichis, Londre e à concuistât il titul di "citât globâl": e je la uniche citât britaniche te liste da lis "Citâts Mondiâls Alfa".

A Londre si cjatin impuartantis istituzions, organizazions e societâts internazionâls. Si cjatin impuartants museus e teatris; la citât e conten cuatri patrimonis de umanitât.

Tal Palaç di Buckingham e je la residence dal monarcje dal Ream Unît. Tal Palaç di Westminster si cjate il Parlament inglês. Il numar 10 Downing Street e je la sede dal Prin Ministri inglês e la sede dal Guvier dal Ream Unît.

## Gjeografie fisiche

Londre si cjate tal sud-ovest de Grande Bretagne, dongje il flum Tamigi, a pocjis oris dal passaç di Calais, che al separe il Ream Unît de France, traviars il Canâl de Maniche. A ovest si cjate le piçule citât di Windsor, residence estive de Corone Inglese, dongje l'aeropuart di Heathrow.

Il flum che traviarse Londre, il Tamigi, al è navigabil. Cheste oportunitât e à fât di Londre un puart fluviâl e, jessint il mâr no masse lontan, al è stât fin a le metât dal XX secul, un scâl une vore impuartant. Il flum al traviarse la citât da ovest a est, al è stât il motôr dal svilup de citât stesse. Londre e je stade fondade te rive setentrionâl dal flum e, par tancj secui, si podeve traviersâ nome da un puint sôl: il Puint di Londre (*London Bridge*).

Par chest motîf il centri de citât al si cjate a nord dal flum. Cuant che, dal XVIII secul, a vegnin costruîts altris puints, jenfri i cuâi il pui famôs al è il Puint de Tor (*Tower Bridge*), le citât e à cognossût une grande espansion, favoride ancje dal fât che e si cjate parsore une pianure aluvionâl, che a udât la cressite e lis costruzions. Le estension e à vude une forme circolâr.

Un timp, il flum al jere une vore pui larc ma al è stât strinzût par podê costruî cjasis e palaçs. Tal stês timp i siei afluents a son stâts incanalâts in tubaturis sot tiare. Ma il flum al è influenzât da lis mareis e par chest motîf Londre e riscje l'inondazion.

Al semee che le Gran Bretagne e à une inclinazion par motivazions gjeologjichis, che e je daûr a alçâle de bande setentrionâl e a sbassâle te bande meridionâl. A front dal pericul, in tai agns setante, e je stade costruide a Woolvich le Thames Barrier.